gesprekke | DinkJeug 124172615
2nd July 2019 dinkjeugLEIER TOERUSTINGfasiliteerder, gesprekke, idees, jeugbediening, kategese, kategete, Kinderbediening, leier toerusting, wenke
Die verandering van Sondagskoolonderwyser na fasiliteerder in 5 stappe
Hier is 5 wenke wat jou kan help om die oorgang te maak:
1. Herdefinieer jou eie rol
Ek wil jou challenge om minder aan jouself as ‘n onderwyser-aanbieder te dink en meer as ‘n fasiliteerder. Die verskil is subtiel, maar belangrik. Aanbieders leer en gee antwoorde (selfs al is jy interaktief). Fasiliteerders gee bloot die riglyne van die gesprek en beïnvloed die groep indirek. Fasiliteerders vra oop vrae en luister goed. Dit is ‘n moeilike, maar belangrike kopskuif om te maak!
2. Skep ‘n veilige ruimte vir gesprekke
Elkeen moet sy/haar gedagtes kan deel sonder die vrees om deur jou of die groeplede tereggewys of verneder te word. Moenie vrae vra met regte en verkeerde antwoorde nie. Vra vrae oor elkeen se waarneming, ervaring of vrae. Begin met die woorde “Ek wonder…”. Moenie dat een persoon of groepie die gesprek domineer nie. Help die groep om na mekaar te luister, te eggo en elkeen ‘n kans te gee.
3. Wees aanpasbaar
Bly by die onderwerp. Dit is egter belangriker dat daar lekker gesels word as om deur ‘n aantal vrae en antwoorde te ploeg. Die les is ‘n riglyn vir ‘n reis, nie ‘n marathon om te voltooi nie. Soms kan daar van die onderwerp afgewyk word as daar byvoorbeeld iets in die week gebeur het wat die groep ontstel het.
4. Gee geleentheid om op verskillende maniere gesprek te voer
Moenie elke keer net in die sirkel om gaan nie. Gebruik ’n speletjie, musiek of ‘n storie wat die onderwerp illustreer en wat na die tyd bespreek kan word. Deel hulle twee-twee op om te gesels. Gee hulle tyd om eers hul opinies of ervarings neer te skryf of te teken. Verdeel hulle in twee of meer groepe om elk verskillende karakters in ‘n Bybelverhaal se ervaring te bespreek. Laat hulle die verhaal opvoer of oorskryf in ‘n moderne konteks. Laat hulle die verhaal (of toepassing) in ‘n lied/gedig opvoer of as koerantberig of plakkaat oorskryf of teken. Nooi ‘n besoeker om sy/haar getuienis te deel. Verander die ruimte of volgorde van die ontmoeting. Gebruik hulpmiddels of simboliek.
5. Onthou, daar niks wat gesprekke so awesome maak soos wanneer die groep jou en mekaar begin vertrou nie
Vat elkeen een-een uit vir milkshake of besoek hulle en hul gesin by die huis. Reël ‘n spanbou soos ‘n braai, DVD-aand of ‘n kamp. Stel belang in elkeen se lewe. Woon hulle sport of aktiwiteite by. Vra uit oor hulle belangstellings en hou tred met hulle nuus of leefwêreld. Deel ook van jouself.
Hierdie klink eenvoudig, want dit is. Al wat dit kos is ‘n paar doelbewuste skuiwe van jou as leier. Geniet dit!
Met dank aan Brendt Blanks, http://youthministry360.com/contributors/#brendtblanks
Terwyl hulle so gesels en gedagtes wissel, het Jesus self nader gekom en met hulle saam geloop. Luk 24:15
11th July 2017 dinkjeugHUISGELOOFfamilies, gesinne, gesprekke, huisgeloof, hulpbronne, motor, vakansie
11th July 2017 dinkjeugHUISGELOOFervaringsleer, families, gesinne, gesprekke, Heilige Gees, huisgeloof, ouerleiding
Skole bediening energie gesprek – waarnemings en leidrade vir die pad vorentoe
1st December 2016 dinkjeugTIENERBEDIENINGDiepDink, dinkdiep, energiegesprek, gesprekke, jeugbediening, jeugstrategie, Kinderbediening, nuus, skole, skolebediening, stemme, tienerbediening, toekoms
Op 4 Augustus 2016 het ‘n groep jeugwerkers en predikante by Communitas op Stellenbosch byeengekom om te gesels oor skole bediening. Daar is geluister na mekaar se stories asook gesels met organisasie wat reeds betrokke is in skole.
Organisasies mee gesels:
VCSV David Nefdt
Gateway telefoon konferensie Willie Roos
FutureNow Gert van der Merwe
Scripture union Mark Krastin
Jana Dickason – “detensie bediening” in Durbanville Hoërskool
Anton Duvenhage – sportbediening Hermanus
Vicus Kruger – Bellville skole jeugmentors
#imagine opvolg materiaal (boekie plus flashdrive vol ekstras. Ook aanlyn beskikbaar) – ideaal vir hoërskole of koshuise
#imagine kidz – geleentheid vir verskeie kerke/skole om saam te werk aan ‘n vakansie program wat by skole of nasorge of kerke aangebied kan word.
KIX materiaal vir laerskole / crèches / nasorge (kixkinders.co.za). Dit bestaan uit 7 ontmoetings per kwartaal en werk kronologies deur die Bybel. Gedrukte nuusbriewe kan bestel word of die ouer materiaal kan aanlyn gratis afgelaao word.
Reach for life – jy kan toegang kry in skole deur VIGS prevention en Reach for Life. Die Bybelstudies is makliker, hou die hele jaar (40) en bevat ook seksualiteit en vigs goed binne in die Bybel. Jy kan R21 drukkoste betaal of `n program hê en dan gaan soek hulle `n borg vir jou.
Manie Botha – heymanie.co.za HeiLead is sy skoolprogram. R150 vir die dvd en boekie en R20 per boekie. Leierskapsontwikkeling in skole.
Wat het die groep gehoor? Enkele opmerkings deur die groep
Die kontekste van elke gemeente en gemeenskap is baie divers – dit kort fyn luister om te hoor wat van toepassing is op my eie konteks.
Verhoudingsbou met onderwysers is baie belangrik omdat hulle hoofsaaklik die rolspelers is.
Daar is baie strategieë en modelle – begin egter eers by die vraag oor hoe jou konteks lyk.
Dit was positief om te hoor dat daar ander mense is wat sukkel met skole bediening.
Dit was ook positief om te hoor van ander / nuwe vorms van die bediening – om vars te kan dink.
Skole projek van Bellville was baie interessant
Waarde gedrewe program is ‘n moontlike opsie om te ondersoek
Diversiteit is ‘n geleentheid om by mekaar te leer.
Ons het ‘n ruimte nodig om te “share” en mekaar se stories te hoor.
Ons het ‘n forum nodig vir netwerk en gesprek. Dit was baie waardevol om saam te kuier en so te leer.
Hoe kan ons brûe bou met die ouer predikante sodat hulle ook nuut dink oor skole bediening? Dalk ‘n forum skep met ouer en jonger kollegas wat saamgesels.
Vandag gehoor netwerke is baie belangrik (skool, kerk maar ook met ander denominasies en gemeentes).
Dit is lekker om te hoor dat daar is ook ander kerke met uitdagings, maar dat daar ook verskillende kreatiewe maniere is om die kinders te bedien.
Opnuut besef die belangrikheid van verhoudings en koffie! En die belangrikheid van “facetime” in die proses.
Ons het gehoor dat daar verskillende sub-kulture in ‘n skool is.
Die kinders wat baie besig is, is ‘n realiteit.
Daar is soms baie gemeentes of denominasies wat in kompetisie is.
Ek het opnuut onthou die belangrikheid om self met tieners te praat.
Dis ‘n wanpersepsie dat godsdiens nie in skole mag wees nie of dat daar ‘n wet daarteen is.
Die brugbou en samewerking tussen denominasies is noodsaaklik.
Ons gaan moet werk aan ons samewerking met ander denominasies, veral charismatiese kerke.
Ons moet kyk na beleidsdokumente vir samewerking.
Daar is ‘n groot geleentheid by nasorg as ‘n bedieningspunt.
Ek het gehoor daar is ander maniere om by skole betrokke te raak byvoorbeeld die detensie bediening of stiltetye in die koshuis.
Leidrade vir die pad vorentoe:
Ons moet beslis kyk na ‘n “waarde projek” vir skole.
Ons kan meer navorsing doen oor verskillende kontekste.
Ons moet ook die konteks van armer skole deurdink.
Ons kan die verskillende modelle vergelyk … bv jeugwerker, gateway model ens en dan kommunikeer hoe dit werk.
Ons kan riglyn saamstel vir skole oor doe samewerking tussen denominasies
Ons kan Hub-sisteem deurdink waar ‘n paar kerke vir ‘n bepaalde skool / skole saam verantwoordelikheid neem.
Artikel samegestel deur Anriëtte de Ridder
Meer oor Kohin – ‘n organisasie wat werk in skole
1st December 2016 dinkjeugTIENERBEDIENINGenergiegesprek, gesprekke, informasie, kohin, nuus, organisasie, skole, tienerbediening, tieners
Hierdie organisasie funksioneer veral in die noorde van SA en plaas jeugwerkers in skole met ‘n basiese salaris. Hulle sterkpunt is dat hulle ‘n vaste model het met streng prosedures waarin elke jeugwerker onder ‘n mentor aangestel word en in ‘n hub sisteem funksioneer. Hulle het dit reggekry om ook in swart / gemengde skole te begin bedien en fokus veral op life skills en basiese persoonlike gesprekke. Hulle is egter ook verantwoordelik vir die christen vereniging van die skool.
Daar is baie duidelike uitgespelde rolle, prosedures, verslaggewing ens.
netwerk soos episkopale sisteem, mense wat jou ondersteun en help en vooruitgaan
interkerklik, hulle mag oor sekere goed nie praat nie of `n sekere denominasie bevoordeel nie
Kohin gee vir hulle jeugwerkers hulpmiddele en opleiding deurlopend
Hulle fokus is op 1 tot 1 sessies, alhoewel daar ook groot-groep byeenkomste is
meer as 1 “coach” kan by ‘n skool geplaas word wat dan elkeen ‘n verskillende rol sal vervul
hulle is goed om meer “facetime” met die kinders te hê
betaling van die coaches hang af van kursusse voltooi en of jy by die kerk ook aangestel is, maar dit is min
hulle fokus op jong coaches
afhangende van jou konteks kan jy ingesluk word deur probleemgevalle
Sien ook www.kohin.co.za
Artikel samegestel deur Nicola Alberts vanuit ‘n energiepunt gesprek oor jeugbediening in skole op 4 Augustus 2017 te Communitas deur ‘n groep jeugwerkers en jeugleraars.
Future Now – skole projek van die Hoëveld Sinode
1st December 2016 dinkjeugTIENERBEDIENINGenergiegesprek, futurenow, gesprekke, informasie, Kinderbediening, nuus, organisasie, sinode, skole, skolebediening, tienerbediening, toekoms, toekomsnou
Volgens Gert van der Merwe help Toekoms Nou / Future Now vir gemeentes om `n venootskap met skole aan te gaan. Hulle vind dat baie kinders gaan nie meer kerk toe nie en dat die meeste skole oop is vir die kerk solank hulle aan sekere vereistes voldoen. Hierdie projek moet deel wees van ‘n kerk / kerke se missionale gestalte in ‘n gemeenskap.
Hulle wil die term jeugwerker vermy, praat van jeugmentors. Future Now kry kerke betrokke by skole – daar is min of meer 2 kerke per skool as jy die hoeveelheid kerke deur die hoeveelheid skole deel.
Hulle fokus daarop om ‘n ouer persoon aan te stel (met ander woorde nie eks-matriekulant nie, maar iemand met ‘n graad of ervaring, minstens 21jaar oud).
Hulle beoog om ‘n salaris gelykstaande aan onderwysersalaris te betaal. Daar is verskeie scenarios bv ‘n afgestudeerde predikante wat nie ‘n “vol” pos kan kry nie, word bv 50-50 pos tussen kerk en futurenow aangebied.
Die jeugmentor werk minstens 4 dae by die skool, het kantoor by die skool en is vorm deel van die personeel
Future Now stig HUBs wat hierdie mense begelei. Dit bestaan uit gemeenteleiers ens wat mekaar ondersteun.
Future Now bied ook praktiese opleiding
Die Jeugmentor doen voorkomingswerk asook geloofsontwikkeling (eerder as om die heeltyd berading te doen).
Materiaal hang af van konteks, maar die hub bied raad vir jeugmentors
Verhoudingsbou is baie belangrik – met die bestuur asook die kinders
Future Now word deur die NG Kerk Hoëveld Sinode befonds, asook skenkers
Kyk ook na futurenow.co.za
Hierdie artikel samegestel uit ‘n gesprek oor skole bediening gehou met ‘n groep jeugpredikante en jeugwerkers op 4 Augustus 2016 te Communitas. Die gesprek is gereël deur die Taakspan vir Jeug en Familie, Wes Kaap NG Kerk.
Jeugwerkers retraite 18-20 Oktober 2016 Hermanus
21st August 2016 NGKnetwerkUncategorised2016, gesprekke, jeugbedienaars, jeugbediening, jeugwerkers, leier toerusting, nuus, retraite
Ds Anriëtte de Ridder bied ’n jeugbedienaars retraite aan vir kinder- en jeugwerkers, sowel as jeugleraars by Blinkwater in Hermanus 18-20 Oktober 2016 . Sy vertel “Ons gaan wynproe, walvisse kyk, saam kuier en goed rus. Melanie Thirion bied ’n sessie aan oor “Hoe bly ek vars in jeugbediening?” en ds Pierre Goosen gesels weer oor “Wat is my roeping en hoe hoor ek dit opnuut?”. Ons bespreek ook die boek “You Are What You Love: The Spiritual Power of Habit”.” Inligting en inskrywings by José in die Jeugkantoor by 021 808 3381 of jose@sun.ac.za